Spider Man: Homecoming – Mast\nનાનપણમાં મારા માટે મોસ્ટ બોરિંગ વસ્તુ હતી મહા પરાણે જ્ઞાતિના લગ્નપ્રસંગોમાં જવું. કેમકે ત્યાં મોટાભાગના લોકોનો ફેવરિટ પાસટાઇમ એક જ હોય ‘ગોસ્સિપ!’: ‘ફલાણા ભાઈની દીકરીને તો ઢીંકણા ભાઈના દીકરા વેરે આપી છે ને?’ ‘ના ના હવે, એને તો મંગળ છે એટલે ક્યાં થયું છે? તમે જે ભાઈના દીકરાની વાત કરો છો એનું તો એની સોસાયટીની એક છોકરી હારે લફરું હતું. બાપાએ ના પાડી તો ભાગીને લગન કરી લીધા ને છાપે ચડીને ભવાડા કર્યા’તા…’ અને હું કોઈ ફાલતુ ટીવી સિરિયલ જોતો હોઉં એમ અગેઇન મહા પરાણે મારો ગુસ્સો કંટ્રોલ કરીને જોઈ રહું (અને પ્રાર્થના કરું કે ક્યારે જમવાનું સ્ટાર્ટ થાય ને હું ખાઇ-ખપૂચીને ત્યાંથી સટકી જાઉં)!\nઆટલી બધી નહીં, પણ કંઇક અંશે આવી સ્થિતિ ‘માર્વેલ’, ‘DC’ યુનિવર્સની ફિલ્મો જોતી વખતે પણ હોય છે. બે-ચાર વર્ષ પહેલાંનાં કોઈ મુવીમાં આપણા સુપરહીરોલોગે કોઈ કાંડ કર્યો હોય એનું સળગતું હવે આવે એટલે આયમ લાઇક ‘અબ યે કૌન હૈ, યાર?’ લેકિન નવી ઘોડી નવો દાવ જેવી ‘રિબૂટ’ ટાઇપની ફિલ્મોમાં એ સુખ. બૅઝિક સ્ટોરીલાઇનની આછીપાતળી ખબર હોય એટલે આપણું ગાડું ચાલે.\nઆ ‘મક્કડ માનવ કી ઘરવાપસી’ એટલે કે ‘સ્પાઇડર મેનઃ હોમકમિંગ’નું પણ એવું જ છે. આપણને એટલી તો ખબર છે કે એક લેબોરેટરીમાં રેડિયોઍક્ટિવ કરોળિયાએ બચકું ભર્યું એટલે સ્પાઇડરમેન કાંડાંમાંથી મજબૂત જાળાં પેદા કરતો સુપરહીરો બની ગયો. એટલા પ્રિમાઇસ પછી હવે એ પંદર વર્ષનો ટીનએજર છે અને હાઇસ્કૂલમાં ભણે છે. ભાઇને કોઇપણ ભોગે ‘એવેન્જર્સ’ના ભાગ બનવું છે. આ રિબૂટ છે, છતાં તેનું અગાઉની મોસ્ટ્લી બે ફિલ્મો સાથે કનેક્શન છે. એક તો ગયા વર્ષની ‘કૅપ્ટન અમેરિકા સિવિલ વૉર’ના ક્લાઇમેક્સમાં સ્પાઇડીએ ફ્લાઇંગ સ્ક્વૉડની જેમ સરપ્રાઇઝ એન્ટ્રી મારીને જલવા બિખેરેલા. એ વખતે ચાલુ ફાઇટે પણ એણે ‘વાઉ, તારી પાસે સ્ટિલનો હાથ છે?!’, ‘તમારી પાંખો કાર્બન ફાઇબરની છે?!’ જેવા સવાલો પૂછીને પોતાની ટીનએજ ક્યુરિયોસિટી બતાવી હતી. એ ક્યુરિયસ કૅટ જેવો સ્વભાવ અહીં ‘હોમકમિંગ’માં પણ બરકરાર રહ્યો છે.\nબીજું કનેક્શન અને વાર્તાનું સ્ટાર્ટિંગ (2012ની) ‘ધ એવેન્જર્સ’ના ક્લાઇમેક્સ પછીથી છે. એવેન્જર્સે ન્યુ યૉર્ક સિટીમાં જે ભાંગફોડ મચાવી છે તેનું રિપેરિંગ કામકાજ ઍડ્રિયન ટૂમ્સ (‘બર્ડમેન’ ફૅમ માઇકલ કીટન) કરી રહ્યો છે. વચ્ચે ‘આયર્નમેન’ની કંપની ભાંજી મારીને કોન્ટ્રાક્ટ પોતાના હસ્તક લઈ લે એટલે ઍડ્રિયનની છટકે. બસ, ત્યાંથી એક વિલન પેદા થાય.\n‘સ્પાઇડર મેન હોમકમિંગ’ની મજા કહો કે મર્યાદા એ છે કે તે ટિપિકલ ઓલ્ડ સ્કૂલ કોમિક બુક ટાઇપ સ્ટોરી ધરાવે છે. એક તરફ સ્પાઇડી (યંગ ઍક્ટર ટૉમ હોલેન્ડ) પોતાના સુપરપાવર્સ એક્સપ્લોર કરી રહ્યો છે. એને સુપરહીરોઝની લીગમાં સામેલ થવું છે, પણ પૅટ્રનાઇઝિંગ ટૉની સ્ટાર્ક (યાને કે આયર્નમેન) (રૉબર્ટ ડાઉની જુનિયર) એને હજી કચ્ચા ખિલાડી સમજે છે. બીજી બાજુ એ એક ઇન્ટ્રોવર્ટ હાઇસ્કૂલ સ્ટુડન્ટ છે, જે કોઇપણ ભોગે ક્લાસમાં એને ગમતી છોકરીને ઇમ્પ્રેસ કરવા માગે છે. પોતાની આઇડેન્ટિટી છૂપી રાખવાની મથામણ કરે છે. આખરે કઈ રીતે એ પર્સનલ પ્રેફરન્સિસને બાજુ પર રાખીને ‘વિથ ગ્રેટ પાવર કમ્સ વિથ ગ્રેટ રિસ્પોન્સિબિલિટી’ સમજે છે અને ‘કચ્ચા ખિલાડી’માંથી ‘પક્કા ખિલાડી’ બને છે તેની ઘણે અંશે કમિંગ ઑફ ઍજ ટાઇપની ફિલ્મ એટલે ‘સ્પાઇડર મેન હોમકમિંગ’. (જોકે, ગ્રેટ પાવર અને રિસ્પોન્સિબિલિટીવાળી આ લાઇન ફિલ્મમાં નથી.)\nફિલ્મના પોઝિટિવ પોઇન્ટ્સઃ સૌથી પહેલો પ્લસ પોઇન્ટ તો એ છે કે કે આ રિબૂટ હોવાને નાતે તેમાં અગાઉની ફિલ્મોનાં ક્રોસ કનેક્શન્સ ખાસ યાદ રાખવાની જરૂર પડતી નથી. એટલે હળવાફુલ થઈને આ ફિલ્મ ઍન્જોય કરી શકાય છે. * બીજી મજા એ છે કે એક ટિપિકલ ટીનએજ મુવીની જેમ આ ફિલ્મ હળવી-કોમિકલ છે. ટીનએજરોની ઇનસિક્યોરિટીઝ, એમની સિલી લાગતી વાતો, નર્ડી છોકરાઓનું એમની જ દુનિયામાં ખોવાયેલા રહેવું, કોઈ માથાભારે છોકરા દ્વારા થતું બુલિઇંગ બધું જ આ માહોલમાં પર્ફેક્ટ ફિટ બેસી જાય છે. * ફિલ્મની એક્શન સિક્વન્સીસઃ ક્યાંક સ્પાઇડી બૅન્ક ATM લૂંટાતું બચાવે, ક્યાંક એ દરિયા વચ્ચે જતી આખી ફૅરીના બે ટુકડા થતા રોકે, ક્યાંક એ વૉશિંગ્ટન મેમોરિયલમાં ફસાયેલા પોતાના દોસ્તારોને બચાવે, મોંઘેરાં હથિયારો લૂંટાતાં બચાવે, અલગ અલગ મકાનો પરથી દોડતો જાય અને ત્યાં ચાલતી વસ્તુઓમાં પોતાની ચોંચ ઘુસાડતો જાય… એ બધું જ ટિપિકલ સુપરહીરો ટાઇપ છે. ગમે તો મજા પડે નહીંતર લાગે કે આમાં નવું શું છે?! * લગભગ દરેક સુપરહીરો ફિલ્મમાં હોય છે તેનાથી વિપરિત અહીં આખી દુનિયા પર ખતરો નથી. હીરોની જેમ વિલન પણ હજી પોતાનું સામ્રાજ્ય વિસ્તારી રહ્યો છે, એટલે ડિસ્ટ્રક્શન ઓલમોસ્ટ લોકલ લેવલે જ રહે છે. * સ્પાઇડરમેનના કોશ્ચ્યુમમાં નવીનતા આવે અને નવાં ગેજેટ્સ ઉમેરાય એ જોવું ગમે, પરંતુ સ્પાઇડી પણ ‘આયર્ન મેન’ના ‘જાર્વિસ’ જેવો બનતો જાય એ થોડું ખટકે.\nનૅગેટિવ પોઇન્ટ્સઃ આમ જુઓ તો સ્ટોરીમાં કશું જ નવું નથી અને એટલે જ એ પ્રીડિક્ટેબલ છે. * ઍક્શન સિક્વન્સીસ અને અમુક સ્માર્ટ સીન્સને બાદ કરતાં વચ્ચેની ફિલ્મ અતિશય બોરિંગ છે. જેનું ઍડિટિંગ કરાયું હોત તો ફિલ્મ થોડી ફાસ્ટ લાગત. કમ ઑન, આ સુપરહીરો મસાલા ફિલ્મ છે, તેને સ્લો થવું ન પાલવે. * વિલન બનેલા માઇકલ કીટનની મજા એ છે કે એ કોઇપણ ગેજેટ કે સો કૉલ્ડ સુપરપાવર-કોશ્ચ્યુમ વિના પણ ખૂંખરા વિલન લાગી શકે છે. પીટર પારકરને ધમકાવે છે એ સીન્સમાં એનો એ પરચો બખૂબી દેખાઈ આવે છે. લેકિન અફસોસ એમના ભાગે ખાસ ખોફનાકગીરી કરવાની આવી નથી. એમનો ક્લાઇમેક્સ પણ અતિશય અન્ડરવેલ્મિંગ છે. જાણે પરાણે ખેંચ્યો હોય અને સમય થતાં પૂરો જાહેર કરી દીધો હોય એવું લાગે. બાય ધ વે, એમને જે વિંગસૂટ અપાયો છે એ ‘બર્ડમેન’નું જ સુપરહીરો વર્ઝન લાગે છે. એ રીતે જોતાં આ ફિલ્મનું નામ ‘સ્પાઇડર મેન વર્સસ બર્ડમેન’ હોવું જોઇતું’તું.\nએટલે ટિપિકલ સુપરહીરો ફિલ્મ એવી આ નવી સ્પાઇડરમેન ફિલ્મ નૅચરલી ડાઇહાર્ડ સુપરહીરો ફૅન્સને વધુ ગમશે અને અપેક્ષાઓનું બૅગેજ લઇને ગયેલા લોકો થોડા નિરાશ થશે.\nઅહીં પણ માર્વેલની પ્રથા પ્રમાણે સ્ટૅન લીનો કૅમિયો છે, મિડ અને પોસ્ટ ક્રેડિટ સીન છે અને ઢેર સારે ઇસ્ટર ઍગ્સ છે. ઇસ્ટર ઍગ્સ તો ખેર જાતે શોધીને જોવાની જ મજા છે. પરંતુ વધુ એક ઇન્ટરેસ્ટિંગ વાત જુદી છે. એક સીનમાં ટૉની સ્ટાર્કને કોઈ જ દેખીતા કારણ વિના ભારતીય વેડિંગ અટેન્ડ કરતો બતાવાયો છે. બૅકગ્રાઉન્ડમાં ભારતીયો આંટા મારે છે અને ટ્રેડિશનલ ઇન્ડિયન સ્ટાઇલમાં સ્ટાર્કે કુર્તો પહેર્યો છે (એટલે નીચે પાયજામો પણ પહેર્યો જ હશે, આઇ ગૅસ!). અફ કોર્સ, ઇન્ડિન ઑડિયન્સને ખુશ કરવા. ઇન્ટરનેટ પરથી ખાંખાંખોળાં કરતાં મને જાણવા મળ્યું કે પીટર પારકર જે સ્ટોરમાં બ્રેડ લેવા જાય છે, તે ગ્રોસરી સ્ટોરના લાલ રંગના છજા પર લખ્યું છે, ‘અપુ સંસાર’. સત્યજિત રાયની ‘અપુ ટ્રિલજી’ની ત્રીજી ફિલ્મ ‘અપુર સંસાર’ને ટ્રિબ્યુટ ગણી શકાય. તેમાં પણ અપુ (સૌમિત્ર ચૅટર્જી) એક બાળકમાંથી પોતાની જવાબદારી સમજતો મૅચ્યોર યુવાન બને છે (કમિંગ ઑફ ઍજ સ્ટોરી), જ્યારે અહીં પણ પીટર પારકરની સફર પણ કંઇક એવી જ છે.\nTagged Cinema, Hollywood, Iron Man, Marvel, Reviews, Robert Downey Jr, Spider Man, Stan Lee, Superhero, Tom Holland\nOne thought on “Spider Man: Homecoming”\nતમારા રીવ્યુ વખતો થી ફેસબુક પર વાંચ્યા અને હવે અહિયાં વાંચીશું.\nમને પણ બહુ આશા નતી આ ફિલ્મ માટે, પણ માર્વેલ વાળા એ થોર રેગ્નારોક પેહલા જગ્યા પુરવા મૂકી દીધી એવું પણ બને.\nપીટર પાર્કર નાનો છે અને હોવો ભી જોયે, પેલા ના બધા તેરે નામ વાળા રાધે ની જીમ વારમ વારમ ફેલ થઈ ને કોલેજ માં ભણતા હોય એવા જુવાન લાગતા.\nબીજી એક વાત, તમારા બ્લોગ ની નોટીફીકેશન મને ઇમેલ માં આવે, અને આખે આખો બ્લોગ એમાં દેખાય. એટલે સેટિંગ માં જોઈ લેજો,કેમકે જો બધા ઇમેલ માજ વાંચી લે તો બ્લોગ પર કોઈ ના આવે.


જાણવા જેવું/ શું હોય છે MSP, ખેડૂતોને કઈ રીતે મળે છે લઘુતમ ટેકાના ભાવ, કોણ નક્કી કરે છે આ ભાવ, ખેડૂતોને ફાયદો કે નુકસાન - GSTV\nજાણવા જેવું/ શું હોય છે MSP, ખેડૂતોને કઈ રીતે મળે છે લઘુતમ ટેકાના ભાવ, કોણ નક્કી કરે છે આ ભાવ, ખેડૂતોને ફાયદો કે નુકસાન\nLast Updated on October 8, 2021 by Pravin Makwana\nમોદી સરકાર ખેડૂતોની આવક ડબલ કરવાના ચક્કરમાં દરરોજ નીતિ નવા નિયમો અને ઓફર લાવી રહી છે. સરકારે આગામી વર્ષ 2022 સુધીમાં ખેડૂતોની આવક બેગણી કરવાનો ટાર્ગેટ રાખ્યો છે. જે દિશામાં સરકાર કામ કરતી હોવાનો દાવો વારંવાર કરવામાં આવે છે.\nસરકારે કિસાન કલ્યાણની યોજનાઓ ચલાવતી હોવાની વાતો પણ થઈ રહી છે. કૃષિ સેક્ટરના બજેટમાં પણ વધારો કરાયો છે. સાથે જ કેટલાય સ્તર પર સીધી રીતે આર્થિક મદદ પણ કરવામાં આવી રહી છે.\nપાક પર ન્યૂનતમ સમર્થન મૂલ્ય વધારવા માટે ખેડૂતોની આવત વધારવાની દિશામાં ડાયરેક્ટ પગલું હોવાનું સરકારના મંત્રીઓ સમજાવી રહ્યા છે. સરકારે ગત દિવસોમાં રવિ સીઝનના પાકમાં એમએસપીમાં વધારો કર્યો હતો.\nઘણા લોકોને લઘુત્તમ ટેકાના ભાવ (MSP), આ MSP શું છે અને તે કેવી રીતે નક્કી થાય છે, MSP થી ખેડૂતોને શું ફાયદા થાય છે તે અંગે જાણકારી નહીં હોય.\nઅહીં અમે લઘુત્તમ ટેકાના ભાવ, આ MSP શું છે અને તે નક્કી કરવા માટેનું સૂત્ર શું છે તે વિશે વિગતવાર વર્ણન કરી રહ્યા છીએ.\nન્યૂનતમ ટેકાના ભાવ શું છે\nલઘુતમ ટેકાના ભાવ એટલે કે લઘુતમ ટેકાના ભાવ અથવા MSP એ ખેડૂતોના પાક માટે સરકાર દ્વારા નક્કી કરવામાં આવેલ ભાવ છે. MSP ના આધારે સરકાર ખેડૂતો પાસેથી તેમનો પાક ખરીદે છે. રેશન સિસ્ટમ હેઠળ જરૂરિયાતમંદ લોકોને અનાજ આપવા માટે, સરકાર આ એમએસપી પર ખેડૂતો પાસેથી તેમના પાક ખરીદે છે.\nબજારમાં તે પાકનો દર ગમે તેટલો ઓછો હોય, સરકાર તેને નિશ્ચિત MSP પર જ ખરીદશે. આ સાથે, ખેડૂતોને તેમના પાકની નિશ્ચિત કિંમત, તેમના પાકની કિંમત કેટલી છે તે જાણવા મળે છે.\nકારણ કે સોયથી વિમાન બનાવતી કંપનીઓ તેમના માલની વેચાણ કિંમત નક્કી કરે છે અને બજારમાં વેચે છે, પરંતુ ખેડૂત પોતે તેના પાકની કિંમત નક્કી કરી શકતો નથી. આ માટે તેણે આર્તિયાઓ અને સરકાર પર આધાર રાખવો પડશે.\nએવું નથી કે પાકની MSP નક્કી થયા બાદ તે બજારમાં સમાન કિંમતે ઉપલબ્ધ થશે. તમને એ જ પાક MSP કરતા વધુ કે ઓછા ભાવે વેચાયેલો જોવા મળશે. બજારમાં, સમાન પાકની કિંમત હંમેશા ઉપર અથવા નીચે (મોટે ભાગે નીચે) હોઈ શકે છે.\nહવે ખેડૂતે પોતાનો પાક સરકારને MSP પર અથવા એજન્ટને ઓછા ભાવે વેચવાનો છે.\nતેમ છતાં કોઈ ખેડૂત એમનો પાક એમએસપી કરતા નીચા ભાવે વેચવા માંગતો નથી, પરંતુ એવું થાય છે કે જ્યારે પાક વેચવાનો સમય આવે છે ત્યારે ત્યાં સરકારી ખરીદી કેન્દ્રો પર ટ્રેકટર, પાકથી ભરેલી ટ્રકોની લાંબી લાઈનો લાગે છે. મંડી. ખેડૂતોને તેમના પાક વેચવા માટે ઘણા દિવસો સુધી રાહ જોવી પડે છે. આ સિવાય મોટાભાગના સરકારી કેન્દ્રોમાં થોડી સમસ્યા છે. ક્યારેક ગન બેગનો અભાવ તો ક્યારેક મજૂરીનો. અને કેટલીકવાર સરકારી ખરીદી કેન્દ્રો નિર્ધારિત સમય કરતા ઘણું મોડું ખુલે છે.\nઆ બધાને કારણે ખેડૂતોએ તેમના પાકને ઓછા ભાવે આર્તિયાઓને વેચવા પડે છે. તેથી આ રીતે કહી શકાય કે ખેડૂતોના કેટલાક અનાજના પાકના ભાવની MSP સરકાર દ્વારા ખાતરી આપવામાં આવે છે.\nMSP કોણ નક્કી કરે છે\nસરકાર દર વર્ષે રવિ અને ખરીફ સીઝનના પાકની MSP જાહેર કરે છે. પાક માટે લઘુતમ ટેકાના ભાવ કૃષિ ખર્ચ અને કિંમતો પંચ (CACP) દ્વારા નક્કી કરવામાં આવે છે. આ કમિશન લગભગ તમામ પાકોના ભાવ નક્કી કરે છે. શેરડી કમિશન શેરડીના ટેકાના ભાવ નક્કી કરે છે.\nસીએસીપી સમયાંતરે ખેતીના ખર્ચને આધારે પાકના ભાવ નક્કી કરીને સરકારને તેના સૂચનો મોકલે છે. આ સૂચનોનો અભ્યાસ કર્યા બાદ સરકાર MSP ની જાહેરાત કરે છે.\nઆ પાકમાં MSP (પાક માટે MSP) છે\nકૃષિ ખર્ચ અને ભાવો માટેનું કમિશન દર વર્ષે ખરીફ અને રવિ સિઝનના પાકના આગમન પહેલા MSP ની ગણતરી કરે છે. અત્યારે સરકાર 23 પાક માટે લઘુતમ ટેકાના ભાવ નક્કી કરે છે. સરકાર ડાંગર, ઘઉં, મકાઈ, જવ, બાજરી, ચણા, તુવેર, મગ, અડદ, મસૂર, સરસવ, સોયાબીન, સૂર્યમુખી, શેરડી, કપાસ, જ્યુટ વગેરેના પાકના ભાવ નક્કી કરે છે. અનાજના 7, કઠોળના 5, તેલીબિયાના7અને વ્યાપારી પાકોના4એમએસપી માટે સમાવવામાં આવ્યા છે.\nકૃષિ સુધારાઓ માટે 2004 માં સ્વામીનાથન પંચની રચના કરવામાં આવી હતી. આયોગે એમએસપી નક્કી કરવા માટે અનેક સૂત્રો સૂચવ્યા હતા. ડMS -એમએસ સ્વામીનાથન સમિતિએ ભલામણ કરી હતી કે એમએસપી ઉત્પાદનની સરેરાશ કિંમત કરતાં ઓછામાં ઓછી 50 ટકા વધારે હોવી જોઈએ.\nકેન્દ્રમાં નરેન્દ્ર મોદીની સરકાર આવી ત્યારે તેણે પાકની કિંમતના દોઢ ગણા એમએસપી નક્કી કરવાની નવી ફોર્મ્યુલા અપનાવવાની પહેલ કરી હતી.\nમોદી સરકારે સ્વામીનાથન આયોગની ભલામણ અમલમાં મૂકી અને વર્ષ 2018-19ના બજેટમાં ઉત્પાદન કિંમતના ઓછામાં ઓછા દોઢ ગણી એમએસપી બનાવવાની જાહેરાત કરવામાં આવી.\nસરકાર કેવી રીતે અનાજ ખરીદે છે\nદર વર્ષે પાકની વાવણી પહેલા લઘુતમ ટેકાના ભાવ નક્કી કરવામાં આવે છે. ઘણા ખેડૂતો એમએસપી જોઈને જ તેમના પાકની વાવણી કરે છે.\nસરકાર વિવિધ એજન્સીઓ જેમ કે FCI વગેરે દ્વારા ખેડૂતો પાસેથી MSP પર અનાજ ખરીદે છે. સરકાર MSP પર ખરીદી કરીને અનાજનો બફર સ્ટોક બનાવે છે. સરકારી ખરીદી બાદ આ અનાજ એફસીઆઈ અને નાફેડના ગોડાઉનમાં સંગ્રહિત થાય છે. આ અનાજનો ઉપયોગ જાહેર વિતરણ વ્યવસ્થા એટલે કે રાશન સિસ્ટમ (PDS) માં ગરીબ લોકોને વહેંચવા માટે થાય છે.\nજો બજારમાં કોઈ પણ અનાજમાં વધારો થાય તો સરકાર ખુલ્લા બજારમાં આ સ્ટોકમાંથી અનાજ બહાર કાઢીને ભાવને નિયંત્રિત કરે છે.\nઘણા રાજ્યોમાં શાકભાજીની એમએસપી\nકેરળ સરકારે શાકભાજીની બેઝ પ્રાઇસ નક્કી કરવાની પહેલ કરી છે. કેરળ શાકભાજી માટે લઘુતમ ટેકાના ભાવ (MSP) નક્કી કરનાર પ્રથમ રાજ્ય બન્યું છે. શાકભાજીની આ લઘુતમ અથવા બેઝ પ્રાઈસ ઉત્પાદન કિંમત કરતાં 20 ટકા વધુ છે. હાલમાં 16 પ્રકારના શાકભાજીને એમએસપીના દાયરામાં લાવવામાં આવ્યા છે.\nહરિયાણા પણ કેરળની તર્જ પર શાકભાજીને ન્યૂનતમ ટેકાના ભાવ (MSP) હેઠળ લાવવાની પહેલ કરી રહી છે. આ માટે સૂચનો માંગવામાં આવી રહ્યા છે. મંડીઓનો સર્વે કરવામાં આવી રહ્યો છે.\nRBI Monetary Policy: આરબીઆઇનો નિર્ણય, રેપો રેટ અને રિવર્સ રેપો રેટમાં કોઇ બદલાવ નહીં\nજલ્દી કરો/ સાયન્સ સિટીમાં નોકરી કરવાનો શાનદાર મોકો ચૂકતા નહીં, પોસ્ટ અને પગાર જાણીને ઝૂમી ઉઠશો


દેશઃ નરેન્દ્ર મોદીના નામે વધુ એક આંતરરાષ્ટ્રીય સન્માન, ભૂટાને સર્વોચ્ચ નાગરિક તરીકે નવાજ્યા\nનરેન્દ્ર મોદીના નામે વધુ એક આંતરરાષ્ટ્રીય સન્માન જોડાઈ ગયું છે. પાડોશી દેશ ભૂટાને પોતાનો સર્વોચ્ચ નાગરિક પુરસ્કાર નગદગ પેલ જી ખોરલોથી પીએમ મોદીને નવાજ્યા છે. જેની જાણકારી ભૂટાનના પ્રધાનમંત્રી લોટે શેરિંગએ ટ્વીટ કરીને આપી અને જણાવ્યું કે ભૂટાનના સર્વોચ્ચ નાગરિક સન્માન માટે પીએમ મોદીના નામની જાહેરાત થયા બાદ ખુબ પ્રસન્નતા થઈ.\nભૂટાનના પ્રધાનમંત્રી કાર્યાલય તરફથી ટ્વિટર પર જારી કરાયેલા નિવેદનમાં કહેવાયું છે કે દેશના સૌથી મોટા નાગરિક સન્માનથી પીએમ મોદીને સન્માનિત કરવાના નિર્ણયથી અમે ખુબ ખુશ છીએ. પીએમઓ ભૂટાન તરફથી ટ્વીટમાં કહેવાયું કે 'ભારતના પ્રધાનમંત્રી નરેન્દ્ર મોદીએ ગત કેટલાક વર્ષોમાં બિનશરતી મિત્રતા નિભાવી છે અને કોરોના વાયરસ મહામારી દરમિયાન ખુબ મદદ કરી છે. પીએમ મોદીને એક આધ્યાત્મિક વ્યક્તિ તરીકે જોયા છે. તમે આ સન્માનના હકદાર છો. ભૂટાનના લોકો તરફથી શુભેચ્છા.'\nપીએમ મોદીને અનેક દેશ પોતાના સર્વોચ્ચ નાગરિક સન્માનથી સન્માનિત કરી ચૂક્યા છે. આ પહેલા સાઉદી અરબ, અફઘાનિસ્તાન, પેલેસ્ટાઈન, સંયુક્ત આરબ અમીરાત, રશિયા અને માલદિવે પણ પોતાના સર્વોચ્ચ નાગરિક સન્માનથી પીએમ મોદીને સન્માનિત કર્યા હતા.


સુરેન્દ્રનગર જિલ્લામાં કોરોનાથી એક જ દિ'માં ચારના મોત : ૧૪ પોઝિટિવ\nરતનપર, નાના કેરાળાની મહિલા, દેવચરાડી તથા સુરેન્દ્રનગરના વૃધ્ધોના મોત : આરોગ્ય તંત્રમાં દોડધામ\n(ફઝલ ચૌહાણ દ્વારા) વઢવાણ તા. ૨૪ : સમગ્ર રાજયમાં દિવાળીના તહેવારો બાદ ફરી કોરોના વાયરસનું સંક્રમણ ભયજનક રીતે વધી રહ્યું છે ત્યારે સરકાર દ્વારા કોરોના વાયરસના સંક્રમણને રોકવા માટે તમામ પ્રકારના પ્રયત્નો હાથધરવામાં આવી રહ્યાં છે પરંતુ બીજી બાજુ પ્રજાજનોમાં પણ કયાંકને કયાંક કોરોના વાયરસ પ્રત્યે ગંભીરતાનો અભાવ જોવા મળી રહ્યો છે. સુરેન્દ્રનગર જિલ્લામાં પણ દિવાળીના તહેવારો બાદ કોરોના વાયરસના કેસોમાં સતત વધારો થયો છે ત્યારે શહેરી અને ગ્રામ્ય વિસ્તારોમાં વધુ ૧૪ કોરોના પોઝીટીવ કેસ નોંધાતા તંત્રમાં દોડધામ મચી જવા પામી હતી.\nસમગ્ર દેશ સાથે રાજય અને જિલ્લામાં છેલ્લા ૯ મહિનાથી લોકડાઉન બાદ કોરોના વાયરસના કેસોમાં સતત વધારો થઈ રહ્યો છે. જયારે છેલ્લા એક મહિનામાં સમગ્ર રાજય સાથે જિલ્લામાં કોરોનાની સ્થિતિ પર મહદઅંશે નિયંત્રણ જોવા મળ્યું હતું અને તંત્ર સહિત લોકોએ પણ રાહત અનુભવી હતી. દિવાળીના તહેવાર બાદ જિલ્લામાં ફરી કોરોનાએ માથું ઉચકયું છે અને બીજી બાજુ જિલ્લામાં કોરોનાથી મોતની સંખ્યા પણ સતત વધી જતાં સ્થાનિક તંત્ર સહિત લોકોમાં ચીંતાની લાગણી ફેલાઈ જવા પામી છે. ત્યારે જિલ્લામાં વધુ ૧૪ કોરોના પોઝીટીવ કેસ નોંધાયા હતાં અને જિલ્લાનો કુલ કોરોના પોઝીટીવ આંક વધીને ૨૯૮૯ થયો હતો.\nઆ તમામ દર્દીઓને હોમઆઈશોલેશન તેમજ શહેરની સી.યુ.શાહ મેડીકલ એન્ડ કોલેજ હોસ્પીટલ ખાતે સારવાર આપવામાં આવી રહી છે. જયારે એક જ દિવસમાં જિલ્લામાં ચાર વ્યકિતઓના કોરોનાથી મોત પણ નીપજયાં હતાં. જેમાં (૧) ૭૨ વર્ષ મહિલા, મુ.રતનપર (૨) ૫૦ વર્ષ મહિલા મુ.નાના કેરાળા તા.વઢવાણ (૩) ૯૦ વર્ષ પુરૂષ મુ.દેવચરાડી તા.ધ્રાંગધ્રા (૪) ૭૫ વર્ષ પુરૂષ સુરેન્દ્રનગરવાળાનો સમાવેશ થાય છે. આ તમામ દર્દીઓની કોરોનાની ગાઈડલાઈન મુજબ શહેરના મુખ્ય સ્મશાન ખાતે અંતિમવિધિ કરવામાં આવી હતી.